යතුරුපැදි තරගාවලියට අවුරුදු 10ට අඩු තරගකරුවන් සඳහා වන තරග ඉසව්වක්, අවුරුදු 13ට අඩු තරගකරුවන් සඳහා තරග ඉසව්වක් සහ සන්නද්ධ හමුදා තරග ඉසව්වක් ඇතුලත්ය.ශ්‍රී ලංකා මෝටර් රථ හා යතුරු පැදි ධාවකයන්ගේ සංගමයේ වාර්ෂික ශූරතාවලියේ 4වැනි තරගාවලිය ලෙස සැලකෙන ගනර්ස් සුපර් ක්‍රොස් තරගාවලියේ සියළු ආදායම් පසුගිය කාලයේ ක්‍රියාන්විත හමුදා සේවයේ නිරතව සිට ජීවිතය පුදකළ විරෝදාර රණවිරුවන්ගේ පවුල්වල සාමාජිකයන්ගේ සුබසාධන කටයුතු සඳහා මෙන්ම යුදගැටුම්වලදී විවිධ ආබාධවලට ‍‍ගොදුරු වූ රණවිරුවන්ගේ සුබසාධනය වෙනුවෙන් වෙන් කෙරේ.පසුගිය වසරේ පැවැති තරගාවලියෙන් ලැබූ ආදායම් රණවිරුවන්ගේ පවුල් සඳහා නිවාස තනාදීමේ ව්‍යාපෘතියකට වෙන්කෙරුණු බවත්, ඒ අනුව නිවාස 15ක් තනානිම කිරීමටත් ඒවා රණවිරුවන් සඳහා පරිත්‍යාග කිරීමටත් හැකිවූ බව තරගාවලිය සම්බන්ධව පසුගියදා ටාජ් සමුද්‍ර ‍හෝටලයේ පැවැති මාධ්‍ය හමුවේදී කාලතුවක්කු හමුදාවේ අණදෙන නිලධාරී මේජර් ජෙනරාල් ජගත් රඹුක්පොත මහතා පැවැසීය.නිවාස තනාදීමට අමතරව විවිධ ව්‍යාපෘතීන් ගණනාවක් ආරම්භ කරමින් මින්නේරිය තමන්කඩුව ප්‍රදේශයේ පාසල්වලට ක්‍රීඩා උපකරණ හා පරිඝනක යන්ත්‍ර බෙදා දීමට ද කටයුතු කළ බව ඒ මහතා පැවැසීය.සිංගර් ශ්‍රී ලංකා සමාගමේ අනුග්‍රහයෙන් පැවැත්වෙන ගනර්ස් සුපර්ක්‍රොස් තරගාවලියට සියැට් ශ්‍රී ලංකා, ශ්‍රී ලංකා ටෙලිකොම්, ලංකා බැංකුව සහ එලිෆන්ට් හවුස් සමාගමේ දායකත්වයත් හිමිවී තිබේ..